1978 шықәсазы "Аԥсны иамам азин Қырҭтәыла алҵра" ҳәа зҳәоз аконституциа ҿыц аднакылеит Аԥсны иреиҳаӡоу Асовет. 40 шықәса раԥхьа ҳтәылаҿы имҩаԥысуаз аибырххарақәеи, избан ас еиԥш ақәҵара зрыдыркылази ртәы, арадио Sputnik Аԥсны аефир аҟны еиҭеиҳәеит Астратегиатә ҭҵаарақәа рцентр аиҳабы Олег Дамениа.
Афильмқәа рыхәаԥшра уамак сазгагам. Мызкахьы акы-ҩба киносахьа сахәаԥшыр ҟалоит, иҟалоит самыхәаԥшыр зынӡагьы. Аха избахьо голливудтәи аблокбастерқәа сиужетла ирыҵахаӡом, 1989 шықәсазтәи аԥсуа-ақырҭуа еидысларақәа ирылахәыз саб иашьа Коба Ҷыҭанаа, урҭ амшқәа игәаларшәо, исзеиҭеиҳәаз ажәабжь.
Аԥсны ахада Рауль Ҳаџьымба аилацәажәара мҩаԥигеит Апрокурор хада, Аҩныҵҟатәи аусқәа рминистр, Ашәарҭадаратә маҵзура амаӡаныҟәгаҩ алархәны, ԥхынгәы 15 аҽны.
2008 шықәса нанҳәа 26 рзы Урыстәылатәи Афедерациа Ахада Дмитри Медведев инапы аҵаиҩит Аԥсни Аахыҵ Уаԥстәылеи рхьыԥшымра азхаҵаразы Аусԥҟа. Урыстәылеиԥш арҭ аҩ-ҳәынҭқаррак аамҭақәак рышьҭахь иазхарҵеит Никарагуа, Венесуела, Науру, Вануату, Тувалу. 2018 шықәса лаҵара 29 рзы иазханаҵеит Шьамтәыла.